Santa Klara monasterioko erretaula nagusia (Briviesca)

Santa Klara monasterioko erretaula nagusia Briviescako (Burgos) monasterio honetako erretaula nagusia da. Intxaurrondo zurez egina dago eta polikromatu gabe utzi zen, beharbada arazo ekonomikoengatik, erretaula 1569 inguruan amaitu zen. 

 Ezaugarriak 
Monasterioko elizaren absideko hiru horma-ataletan bermatua dago, 24 metroko altuera du, eta monasterioko ondasunik preziatuena da, Pizkundeko erretaula bikaina. 1551n Diego de Guillén hasi zen altzaria taillatzen, baina Pedro López de Gámiz artista gaztelarrak egin zuen nagusiki. Lopez de Gamizen dizipulu Joanes Antxeta euskaldunak ere lan egin zuen erretaulan.

Estilo manierista eta erromanistarekin bat dator, eta Michelangeloren espiritu humanista da nabari da bere eskulturetan. Erretaulak hiru kale eta lau kaletarte ditu, lau gorputzetan antolatuta, eta predela eta atikoa Kalbarioarekin. Irudikatutako eszenak Ama Birjinaren gorespenari eskainitako programa ikonografiko aberatsa osatzen dute. 

Eskultura-talde aipagarrienak erdiko kalekoak dira, Jetseren Zuhaitz bat nabarmen ageri delarik, lan fin eta sakona, gotiko berantiarreko oihartzun argiak dituema. Eszena honen gainean, aingeruz inguratutako Ama Birjina eseria eta Igokundea daude. 

erdian|thumb|680x680px|Erretaularen erdiko partea, Jeseren Zuhaitzaren irudikapenarekin.

 Erreferentziak 

 Kanpo estekak 

Kategoria:Briviesca
Kategoria:Joanes Antxetaren erretaulak
Kategoria:Espainiako erretaula nagusiak